АҞӘА, жәабран 13 – Sputnik. Аинформациатә маҵзура аредакциа аҳәамҭа ҟанаҵоит арҭ акьыԥхьымҭақәеи иареи еизыҟазаашьак шрымам, иара убас Sputnik алоготипи асимволикеи рхархәарагьы азин шыҟанамҵац азы.
"Аҵыхәтәантәи аамҭақәа рзы амессенџьерқәеи асоциалтә ҳақәеи рҟны ицәырҵит еиуеиԥшым алаҳәарақәа амаҵзура Sputnik Аԥсни алоготипи ахархәара рыҭаны. Арҭ алаҳәарақәа акала ҳрыдҳәалам. Ҳара ҳаицырдыруа, ҳхатәы аудиториа ҳаманы ҳаҟазаара аҽа ганкгьы амоуп – рҽазыршәоит ҳара ҳакәушәа рхы аарԥшра, зинтерес рымоу аинформациа ҳахьӡала ауаа рыларҵәара. Ҳара ҳмаҵзура иарбанызаалак акоммерциатә маҵзурақәа мҩаԥнагом. Амаҵзура аофициалтә каналқәа рымацара шәхы иашәырхәала", - иҳәеит Sputnik Аԥсны анапхгаҩы Руслан Бганба.
Аинформациатә маҵзуреи арадиои Sputnik Аԥсны хәышықәсоуп ареспубликаҿы аус ауеижьҭеи. Instagram аҟны Sputnik Аԥсны рнапы аҵаҩуп 65,5нызқьҩык ҳуааԥсыра. Facebook аҟны – 31 000-ҩык, Telegram-канал аҿы – 3000-ҩык.
Иара убас шәаԥхьар ҟалоит:
- Аԥсҭазаара аинтерес ззаҵоу рзы: Sputnik аҟны Ажурналист қәыԥш ишкол аатит